Samtidig besluttet landsmøtet i LO-forbundet å gi 500.000 kroner til Norsk Folkehjelp, som også ble hardt rammet 22. juli.

– Kan ikke skru tiden tilbake

– Penger kan ikke skru tiden tilbake og lindre savnet av dem som gikk bort. Penger kan heller ikke lindre smerten til de skadde og deres kjære. Penger kan heller ikke hjelpe dem som på en eller annen måte var involvert i de to dramaene, sa Fellesforbundets leder Arve Bakke da han redegjorde for landsmøtets beslutning fredag kveld.

– Det er det bare vår alltid tilstedeværende omtanke som kan. Men penger kan bidra til å virkeliggjøre det som reiser seg i kjølvannet av de grusomme hendelsene, la Bakke til.

LES OGSÅ: Utøya åpnet for pressen

Mistet tre på Utøya

Fellesforbundet mistet selv tre av sine medlemmer i massakren på Utøya. Snorre Haller (30), Syvert Knudsen (17) og Fredrik Lund Schjetne (18) ble alle drept.

Pengene som gis til AUF og Norsk Folkehjelp, kommer fra salget av to av forbundets feriehytter.

